Document ID: 32007R0880

KOMISJONI MÄÄRUS (EÜ) nr 880/2007,
25. juuli 2007,
millega muudetakse määrust (EÜ) nr 2133/2001 (millega avatakse teatavad ühenduse tariifikvoodid ja -laed teraviljasektoris ja sätestatakse nende haldamine) ühenduse tariifikvoodi osas, mis hõlmab teatavaid CN-koodi 2309 90 alla kuuluvaid loomasöödana kasutatavaid tooteid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. veebruari 2007. aasta otsust 2007/444/EÜ, mis käsitleb Euroopa Ühenduse ja Kanada valitsuse vahelise kokkuleppe (GATT 1994 XXIV artikli lõike 6 kohaste läbirääkimiste lõpuleviimise kohta) sõlmimist, (1) eriti selle artiklit 2,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (2) eriti selle artiklit 12,
ning arvestades järgmist:
(1)
Nõukogu 22. veebruari 2007. aasta määruses (EÜ) nr 733/2007, mis käsitleb Euroopa Ühenduse ja Kanada vahelise kokkuleppe (GATT 1994 XXIV artikli lõike 6 kohaste läbirääkimiste lõpuleviimise kohta) rakendamist ning millega muudetakse ja täiendatakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, (3) on ette nähtud CN-koodi 2309 90 alla kuuluvate teatavate loomasöödana kasutatavate toodete imporditariifikvoot ja 7protsendiline väärtuseline tollimaks.
(2)
Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (4) koondati halduseeskirjad, mida kohaldatakse tollideklaratsioonide esitamise ajalise järjestuse põhjal kasutatavate tariifikvootide suhtes ning sooduskorra alusel toimuva impordi järelevalve suhtes. Selleks et hallata uut tariifikvooti samalaadsete kvootidega kooskõlastatult, peab seda haldama sama korra alusel.
(3)
Seetõttu tuleks komisjoni määrust (EÜ) nr 2133/2001 (5) vastavalt muuta.
(4)
Käesolevas määruses ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2133/2001 II lisale lisatakse järgmine rida:
„09.0070
2309 90 31
2309 90 41
2309 90 51
2309 90 95
2309 90 99
Loomasöödana kasutatavad tooted
2 700
7 % väärtuseline tollimaks
Kõik kolmandad riigid (erga omnes)”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. juuli 2007

Labels: 3
17
6